
不少朋友都喜欢莲花，更是有不少诗人以莲花为作诗是素材，那么，下面是小编给大家整理摘抄的写莲花的诗句，供大家阅读参考。　　>写莲花的诗句摘抄：　　1、灼灼荷花瑞，亭亭出水中。一茎孤引绿，双影共分红。色夺歌人脸，香乱舞衣风。名莲自可念，况复...
　　不少朋友都喜欢莲花，更是有不少诗人以莲花为作诗是素材，那么，下面是小编给大家整理摘抄的写莲花的诗句，供大家阅读参考。
　　>写莲花的诗句摘抄：
　　1、灼灼荷花瑞，亭亭出水中。一茎孤引绿，双影共分红。色夺歌人脸，香乱舞衣风。名莲自可念，况复两心同。——《咏同心芙蓉诗》隋杜公瞻
　　2、雨馀无事倚阑干，媚水荷花粉未乾。十万琼珠天不惜，绿盘擎出与人看。——宋王月浦《荷花》
　　3、涌金门外凉生早，无数荷花斗娇好。自怜贫病不出门，无奈心情被花恼。夜来一雨愁思浓，晚看玉露垂庭草。便须扶杖买兰舟，莫待红妆被霜老。——《荷花》宋湛道山
　　4、移舟水溅差差绿，倚槛风摇柄柄香。多谢浣沙人未折，雨中留得盖鸳鸯。——《莲叶》唐郑谷
　　5、一雨池塘水面中，淡磨明镜照檐楹。东风忽起垂杨舞，更作荷心万点声。——《雨后池上》宋刘颁
　　6、一江烟水照晴岚，两岸人家接画檐。芰荷丛一段秋光淡，看沙鸥舞再三，卷香风十里珠帘。画船儿天边至，酒旗儿风外飐，爱煞江南。——张养浩《水仙子咏江南》
　　7、斜雨飞丝织晓空，疏帘半卷野亭风。荷花开尽秋光晚，零落残红绿沼中。——李群玉《北亭》
　　8、小桥划水剪荷花，两岸西风晕晚霞。恍似瑶池初宴罢，万妃醉脸沁铅华。——白玉蟾《荷花》
　　9、霞包霓荷碧，天然地，别是风流标格。重重青盖下，千娇照水，好红红白白。每怅望，明月清风夜，甚低迷不语，妖邪无力。终须放，船儿去，倩香深处住，看伊颜色。——宋苏东坡《荷花媚荷花》
　　10、吴姬越艳楚王妃，争弄莲舟水湿衣。来时浦口花迎入，采罢江头月送归。荷叶罗裙一色裁，芙蓉向脸两边开。乱入池中看不见，闻歌始觉有人来。——王昌龄《采莲曲二首》
　　11、晚日照空矶，采莲承晚晖。风起湖难渡，莲多采未稀。棹动芙蓉落，船移白鹭飞。荷丝傍绕腕，菱角远牵衣。——《采莲曲》梁萧纲
　　12、水中仙子并红腮，一点芳心两处开。想是鸳鸯头白死，双魂化作好花来。——释仲殊《荷花》
　　13、水阔雨萧萧，风微影自摇。徐娘羞半面，楚女妒纤腰。别恨抛深浦，遗香逐画桡。华灯连雾夕，钿合映霞朝。泪有鲛人见，魂须宋玉招。凌波终未渡，疑待鹊为桥。——宋钱惟演《荷花》
　　14、涉江玩秋水，爱此红蕖鲜。攀荷弄其珠，荡漾不成圆。佳人彩云里，欲赠隔远天。相思无因见，怅望凉风前。——《折荷有赠》唐李白
　　15、三千美女学宫妆，占断薰风水一方。试问画工何处在，移来五月鉴湖凉。高擎万柄绿参差，匹练横铺锦一机。喜对薰风描写得，秋风夜雨不敢知。——《画荷花二首》宋释云岫
　　16、若耶溪边天气秋，采莲女儿溪岸头。笑隔荷花共人语，烟波渺渺荡轻舟。数声水调红娇晚，棹转舟回笑人远。肠断谁家游冶郎，尽日踟蹰临柳岸。——《采莲》宋秦观
　　17、若耶溪傍采莲女，笑隔荷花共人语。日照新妆水底明，风飘香袂空中举。岸上谁家游冶郎，三三五五映垂杨。紫骝嘶入落花去，见此踟蹰空断肠。——唐李白《采莲曲》
　　18、秋至皆空落，凌波独吐红。托根方得所，未肯即从风。——《秋池一株莲》隋弘执恭
　　19、青荷盖绿水，芙蓉披红鲜。下有并根藕，上有并头莲。——《青阳渡》晋乐府
　　20、平池碧玉秋波莹，绿云拥扇青摇柄。水宫仙子斗红妆，轻步凌波踏明镜。——张文潜《莲花》
　　21、平波浮动洛妃钿，翠色娇圆小更鲜。荡漾湖光三十顷，未知叶底是谁莲？——朱淑真《新荷》
　　22、绿塘摇艳接星津，轧轧兰桡入白萍。应为洛神波上袜，至今莲蕊有香尘。——温庭筠《莲》
　　23、绿盖半篙新雨，红香一点清风。天赋本根如玉，濂溪以道心同。——宋宋伯仁《荷花》
　　24、渌水明秋月，南湖采白苹。荷花娇欲语，愁杀荡舟人。——《渌水曲》唐李白
　　25、菱叶萦波荷飐风，荷花深处小船通。逢郎欲语低头笑，碧玉搔头落水中。——白居易《采莲曲》
　　26、凌波仙子静中芳，也带酣红学醉妆。有意十分开晓露，无情一饷敛斜阳。泥根玉雪元无染，风叶青葱亦自香。想得石湖花正好，接天云锦画船凉。——宋范成大《州宅堂前荷花》
　　27、莲子不可得，荷花生水中。犹胜道傍柳，无事荡春风。渌萍与荷叶，同此一水中。风吹荷叶在，渌萍西复东。莲花未开时，苦心终日卷。春水徒荡漾，荷花未开展。——《乐府三首》唐孟郊
　　28、九月江南花事休，芙蓉宛转在中州。美人笑隔盈盈水，落日还生渺渺愁。露洗玉般金殿冷，风吹罗带锦城秋。相看未用伤迟暮，别有池塘一种幽。——《秋莲》明文徵明
　　29、镜湖八百里何长，中有荷花分外香；蝴蝶正愁飞不过，鸳鸯拍水自双双。——《荷花》明徐渭
　　30、锦带杂花钿。罗衣垂绿川。问子今何去。出采江南莲。辽西三千里。欲寄无因缘。愿君早旋返。及此荷花鲜。——吴均《采莲曲》
　　31、结亭临水似舟中，夜雨潇潇乱打篷。荷叶晓看元不湿，却疑误听五更风。——宋杨万里《荷花》
　　32、红粉靓梳妆，翠盖低风雨。占断人间六月凉，期月鸳鸯浦。根底藕丝长，花里莲心苦。只为风流有许愁，更衬佳人步。——《卜算子（荷花）》宋辛弃疾
　　33、荷叶田田青照水，孤舟挽在花阴底。昨夜萧萧疏雨坠。愁不寐，朝来又觉西风起。雨摆风摇金蕊碎。合欢枝上香房翠。莲子与人常厮类。无好意，年年苦在中心里。——欧阳修《渔家傲》
　　34、荷叶田田青照水，孤舟挽在花阴底。昨夜萧萧疏雨坠。愁不寐，朝来又觉西风起。雨摆风摇金蕊碎。合欢枝上香房翠。莲子与人常厮类。无好意，年年苦在中心里。——《渔家傲》宋欧阳修
　　35、荷花开后西湖好，载酒来时，不用旌旗，前后红幢绿盖随。画船撑入花深处，香泛金卮，烟雨微微，一片笙歌醉里归。——宋欧阳修《采桑子》
　　36、荷花宫样美人妆，荷叶临风翠作裳。昨夜夜凉凉似水，羡渠宛在水中央。——宋苏泂《荷花》
　　37、酣红腻绿三千顷，总是波神变化成。出自淤泥元不染，开於玉井旧知名。暑天胜似凉天好，叶气过於花气清。何事濂溪偏爱此，为他枝蔓不曾生。——宋释文珦《东湖荷花》
　　38、干荷叶，色苍苍，老柄风摇荡。减清香，越添黄，都因昨夜一番霜。寂寞秋江上。——元刘秉忠《干荷叶》
　　39、浮香绕曲岸，圆影覆华池。常恐秋风早，飘零君不知。——卢照邻《曲池荷》
　　40、风生杜若洲，日暮垂杨浦。行到田田乱叶边，不见凌波女。独自倚危栏，欲向荷花语。无奈荷花不应人，背立啼红雨。——张孝祥《卜算子》
　　41、风生杜若洲，日暮垂杨浦。行到田田乱叶边，不见凌波女。独自倚危栏，欲向荷花语。无奈荷花不应人，背立啼红雨。——《卜算子》宋张孝祥
　　42、东南形胜，三吴都会，钱塘自古繁华。烟柳画桥，风帘翠幕，参差十万人家。云树绕堤沙。怒涛卷霜雪，天堑无涯。市列珠玑，户盈罗绮竞豪奢。重湖叠巘清嘉。有三秋桂子，十里荷花。羌管弄晴，菱歌泛夜，嘻嘻钓叟莲娃。千骑拥高牙，乘醉听箫鼓，吟赏烟霞。异日图将好景，归去凤池夸。——宋柳永《望海潮》
　　43、翠盖佳人临水立，檀粉不匀香汗湿。一阵风来碧浪翻，真珠零落难收拾。——杜衍《雨中荷花》
　　44、池面风来波潋潋，波间露下叶田田。谁于水面张青盖，罩却红妆唱采莲。——欧阳修《荷叶》
　　45、采莲时节懒匀妆，日到波心拨棹忙。莫向荷花深处去，荷花深处有鸳鸯。——何应龙《采莲曲》
　　46、毕竟西湖六月中，风光不与四时同；接天莲叶无穷碧，映日荷花别样红。——宋杨万里《晓出净慈寺送林子方》
　　47、薄妆桃脸，满面纵横花靥。艳情多，绶带盘金缕，轻裙透碧罗。含羞眉乍敛，微语笑相和。不会频偷眼，意如何？秋宵秋月，一朵荷花初发。照前池，摇曳熏香夜，婵娟对镜时。蕊中千点泪，心里万条丝。恰似轻盈女，好风姿。——欧阳炯《女冠子》

